Jamie Oliver

**James Trevor Oliver** (s. 27. toukokuuta 1975 Clavering, Essex) on brittiläinen ruokaohjelmistaan laajalti tunnettu kokki, tv-persoona ja ravintoloitsija.

Oliver tuli alun perin tunnetuksi omien ohjelmasarjojen tekijänä, mm. tv-dokumentista *Christmas at the River Café* 1997, jossa hän esiintyi töissä lontoolaisessa River Caféssa. 

## Ura

Vuosina 2000–2011 Jamie Oliver toimi Sainsbury’s-päivittäistavarakauppaketjun mainoskasvona arviolta vähintään miljoonan euron vuosipalkkioita vastaan. 

Jamie Oliver kertoo yritystensä työllistäneen 13 vuoden aikana yli 20 000 ihmistä liikevaihdon oltua samana aikana yli miljardi puntaa. Oliver lanseerasi Jamie's Italian -ravintolaketjun vuonna 2008.  Vuonna 2017 ketju kuitenkin ajautui vaikeuksiin. Syyksi on mainittu muun muassa koventunut kilpailu ravintola-alalla, raaka-aineiden hintojen nousu ja Brexit.  2018 Oliverin yhtiö sulki 11 Jamie's Italian -ravintolaa Britanniassa ja sanoi irti 600 työntekijää osana ravintolaryppään pelastustoimia. Vuonna 2019 ketjun velat kasvoivat 80 miljoonan euroon. 21. toukokuuta 2019 ketju ajautui konkurssiin ja 22 kahdestakymmenestäviidestä Jamie Oliver -ravintolasta Britanniassa suljettiin. Konkurssiin haetut ravintolat olivat Britannian Jamie's Italian ravintoloita sekä Lontoon Barbecoa-pihviravintola ja cocktail-baari Fifteen. Yli 1000 työntekijää menetti työpaikkansa. Velkasaneeraus ei koskenut Jamie Oliver's Diner -ravintolaa Gatwickin lentokentällä eikä Britannian ulkopuolella toimivaa seitsemääkymmentä Jamie Oliverin franchise-ravintolaa. Yksi niistä sijaitsee Helsinki-Vantaan lentoasemalla.

Marraskuussa 2019 uutisoitiin, että Jamie Oliver -ketju aikoo perustaa 21 uutta franchise-ravintolaa Britannian ulkopuolella, 2 vuoden 2019 lopussa ja 19 vuoden 2020 aikana. 

## Ohjelmasarjoja
 
* Alaston kokki -sarjat, BBC 1999 – 2001
:Alaston kokki (*The Naked Chef*) 1999
:*Return of the Naked Chef*, 2000
:*Happy Days with the Naked Chef*, 2001
* Pukka Tukka, 2001
* Lavalla Jamie Oliver (*Jamie Oliver Happy Days*) 2001
* *Oliver's Twist*, 2002
* Jamien keittiössä (*Jamie's Kitchen*) 2002
* *Return to the Jamie's Kitchen*, 2003
* Jamie Oliverin kouluruokaa (*Jamie's School Dinners*) 2005
* Jamie Italiassa (*Jamie's Great Italian Escape*) 2005
* Jamie Oliverin Australian päiväkirja (*Jamie's Australian Diary*) 2006
* Jamien kokkikoulu Australiassa (*Jamie's Kitchen Australia*) 2006 
* Jamien puutarha (*Jamie's garden*) 2006
* Jamie Oliverin paluu kouluruokalaan (*Jamie's Return to School Dinners*) 2007
* Jamie Oliver: mestarikokki (*Jamie's Chef*) 2007
* Jamien kotona (*Jamie at Home*) 2007
* Jamie Oliverin jouluherkut (*Jamie at Home - Christmas Special*) 2007
* Jamie Oliver: kaikki kanasta (*Jamie's Fowl Dinners*) 2008
* Jamien ruokaremontti (*Jamie's Ministry of Food*) 2008
* Jamie Oliverin Amerikan herkut (*Jamie's American Road Trip*) 2009
* Jamie Oliverin possukoulu (*Jamie Saves Our Bacon*) 2009 
* Jamie Oliverin perhejoulu (*Jamie's Family Christmas*) 2009 
* Jamie Oliverin 30 minuutin ateriat (*Jamie's 30 Minute Meals*) 2010
* Jamie Oliverin ruokapaljastukset (*Jamie Eats to Save Your Life*) 2010 
* Jamie Oliverin ruokavallankumous (*Jamie Oliver's Food Revolution*) 2010
* Jamie Oliverin etniset herkut (*Jamie's Food Escapes*) 2010
* *Jamie's Christmas Lock-In*, 2010
* Jamie Oliverin parhaat jouluruoat (*Jamie Oliver's Best Ever Christmas*) 2010 
* Jamie Oliver kokkaa kalaa (*Jamie's Fish Supper*) 2011 
* Kesäruokaa Jamie Oliverin tapaan (*Jamie Cooks Summer*) 2011
* Jamie Oliverin herkullinen Iso-Britannia (*Jamie's Great Britain*) 2011
* Jamie Oliverin koululaishaaste (*Jamie's Dream School*) 2011
* *Jamie's Christmas with bells on*, 2011
* *Jamie and Jimmy's Food Fight Club*, 2012
* Jamie Oliverin säästöateriat, 2013
* Jamien lohturuokaa, 2014
* Jamien superruokaa, 2016
* Jamie Oliverin jouluherkut, 2016
* Jamie Oliverin helpot herkut, 2017
* Jamie Oliverin parhaat jouluruoat, 2017
* Jamie Oliver Italiassa 2018

## Yksityiselämä

Oliverin puoliso on Juliette Norton. Heillä on kolme tytärtä ja kaksi poikaa.

## Kirjoja
* Alaston kokki,  (alkuteos: *The Naked Chef*, ) (1999, suom. 2002)
* Alastoman kokin paluu,  (alkuteos: *The Return of the Naked Chef*, ) (2000, suom. 2003)
* Alastoman kokin onnenpäivät,  (alkuteos: *Happy Days with the Naked Chef*, ) (2001, suom. 2004)
* *The Naked Chef Takes Off*, , 2001
* Jamien keittiössä,  (alkuteos: *Jamie's Kitchen*, ) (2002, suom. 2005)
* *Jamie's Italy*, , 2005
* *Jamie's Dinners*, , 2005
*Jamie Italiassa, , suom. 2006
*Jamien kotona: kokkaa itsellesi hyvä elämä - Jamie Oliver, , suom. 2008
*Jamien 30 minuutin ateriat, , suom. 2011
*Jamien ruokavallankumous, , suom. 2012
*Jamien 15 minuutin ateriat, , suom. 2012
*Jamie - Kätevä kokki, , suom. 2013
*Jamien fiilisruokaa, , suom. 2014
*Arjen superruokaa, , suom. 2015
*BBQ-grillauskirja, , suom. 2015
*Kakkukirja, Jamie Oliver ja Jemma Wilson, , suom. 2015
*Kotiruokakirja, , suom. 2015
*Arjen superruokaa perheille,, suom. 2016
*Jamie Oliver - 5 aineksen ateriat, , suom. 2017
*Jamie Oliver - Juhlaruoka - Keittokirja, , suom. 2017
*Jamien italialainen keittiö, , suom. 2018
*Jamie Oliver - Vege, , suom. 2019

## Lähteet

## Aiheesta muualla
*Jamie Oliverin kotisivu
*Esittely BBC:n sivuilla
*Esittely ja reseptejä FST:n sivuilla  
*